Klokken 14.09 er Aalborg Beredskab og Nordjyllands Politi blevet kaldt til en gårdbrand på Langtvedvej Nord for Gandrup mellem Nørresundby og Hals. De første meldinger lyder på, at det er et halmfyr, der er brudt i brand og at ilden har spredt sig til hele bygningen, som halmfyret står i, men der er tale om en seperat bygning. Dermed er der ikke sket noget med beboelsesbygningen. Det oplyser vagtchef ved Nordjyllands Politi, Frank Liltorp. Aalborg beredskab og Nordjyllands Politi er torsdag eftermiddag på stedet. Der har ikke været hverken mennesker eller dyr i bygningen, da den brød i brand.
Et halmfyr er torsdag eftermiddag brudt i brand på en gård ved Gandrup. Ilden har spredt sig til bygningen.